Bedelyo

Ang bedelyo o bedelio (Ingles: bdellium; Ebreo: bedolach) ay mga uri ng halamang nagmula sa mga lupain ng Arabia, Babilonia, at India,, na napagkukunan ng dagtang kapag natuyo ay nagiging isang mabangong pagkaing nangangata, katulad ng pamamaraang ginagamit para sa pag-iipon ng mga katas ng halamang Commiphora myrrha (mira, myrrh).  Kinikilalang ito ang mga uring Commiphora wightii, na tinatawag sa ngayong guggul, bagaman tinatawag ding mga bedelyo ang mga uring matatagpuan sa Aprika (ang Commiphora africana) at maging ang isang uring mula sa Indiya (ang Commiphora stocksiana).  Tinatawag din itong Commiphora mukul (Miller).  Mas mahal ang halaga ng mga Commiphora myrrha, subalit mas ginagamit para panghalo sa mga pabango ang bedelyong  Commiphora wightii.

Lumitaw ang bedelyo sa ilang mga sinaunang sanggunian.  Sa wikang Akkadia, tinatawag itong budulhu.  Ang pinakaunang manunulat na bumanggit sa halamang ito ay si Theophrastus, na nasundan ni Plautus sa pamamagitan ng pagbanggit nito sa kandyang dulang Curculio. Nilarawan ito ni Pliny bilang isang "punong maitim ang kulay, at kasinglaki ng oliba; ang dahon ay katulad ng sa mga oak at ang bunga ay katulad ng sa ligaw na igos."  Ginamit ng mga sinaunang mga manggagamot mula sa Galen hanggang kay Pablo ng Aegina, at sa Greater Kuphi.

Mga talasanggunian

Iba pang mga babasahin
Dalby, Andrew.  Food in the ancient world from A to Z (Pagkain mula sa matandang mundo mula A hanggang Z), Routledge, London/New York, 2003, , pp. 226-227.

Mga talaugnayang panlabas
Gawaing pang-Alkimiya: Bdellium
Bdellium

Halaman
Mga halaman sa Bibliya
Pagkain
Bedelyo